ພາຍຸ Nicole ຂະຫຍາຍຕົວເປັນ ເຮີຣິເຄນ ຂະໜາດໃຫຍ່
ໃນຕອນຄ່ຳຂອງວັນພຸດວານນີ້ພາຍຸ Nicole ເຊິ່ງມີລົມແຮງສູງສຸດ 185 ກິໂລແມັດຕໍ່ຊົ່ວໂມງ, ໄດ້ພັດຜ່ານຢູ່ປະ ມານ 335 ກິໂລແມັດທາງພາກຕາເວັນຕົກສຽງໃຕ້ຂອງເກາະ Bermuda.
ສູນກາງພາຍຸເຮີຣິເຄນແຫ່ງຊາດທີ່ມີຫ້ອງການຕັ້ງໃນ ສະຫະລັດ ຫຼື NHC ໄດ້ຍົກລະດັບ ເຮີຣິເຄນ Nicole ເປັນປະເພດ 3 ໃນຂະນະທີ່ມັນມີກຳນົດທີ່ຈະພັດເຂົ້າເກາະ Bermuda ໃນຕອນເຊົ້າວັນພະຫັດມື້ນີ້ ເຖິງແມ່ນເກາະ Bermuda ຈະມີພື້ນຖານໂຄງລ່າງແຂງແກ່ນ ແລະ ຄຸ້ນເຄີຍກັບພາຍຸ ຕ່າງໆມາແລ້ວກໍຕາມ , ແຕ່ບັນດາເຈົ້າໜ້າທີ່ກໍໄດ້ຮຽກຮ້ອງໃຫ້ປະຊາຊົນກຽມພ້ອມສຳລັບ ພາຍຸເຮີຣິເຄນລູກນີ້ຢູ່ ທັງໃຫ້ພາກັນຢູ່ໃນຮົ່ມໃນວັນພະຫັດມື້ນີ້ ນາຍົກລັດຖະມົນຕີທ່ານ Michael Dunkley ໄດ້ກ່າວໃນວັນພຸດວານນີ້ວ່າ ໃນຕອນຄ່ຳຂອງວັນພຸດວານນີ້ ພາຍຸ Nicole ເຊິ່ງມີລົມແຮງສູງສຸດ 185 ກິໂລແມັດຕໍ່ຊົ່ວ ໂມງ, ໄດ້ພັດຜ່ານຢູ່ປະມານ 335 ກິໂລແມັດທາງພາກຕາເວັນຕົກສຽງໃຕ້ຂອງເກາະ Bermuda, ເຊິ່ງເປັນອານາເຂດຂອງ ອັງກິດ ທີ່ຕັ້ງຫ່າງຈາກຊາຍຝັ່ງພາກຕາເວັນເວັນ ອອກຂອງ ສະຫະລັດ ປະມານ 1,500 ກິໂລແມັດ ສູນກາງ NHC ໄດ້ກ່າວວ່າ ພາຍຸເຮີຣິເຄນ Nicole ໄດ້ບັງຄັບໃຫ້ອົງການອາວະກາດ ສະຫະລັດ ເລື່ອນຖ້ຽວບິນນຳ ສົ່ງສະບຽງໄປສະຖານີອາວະກາດສາກົນ ອົງການ NASA ກ່າວວ່າ ການປ່ອຍຍານອາ ວະກາດ, ໃນເບື້ອງຕົ້ນໄດ້ມີກຳນົດໃສ່ໃນວັນພະຫັດມື້ນີ້, ແຕ່ຕອນນີ້ຈະເປັນວັນອາທິດ ຈາກເກາະ Wallops, ລັດ Virginia ອົງການ NASA ໄດ້ກ່າວວ່າ ການເລື່ອນນັ້ນແມ່ນຈຳເປັນ ເພາະວ່າ ພາລະກິດດັ່ງກ່າວ ຕ້ອງການສະຖານີຕິດຕາມການປ່ອຍ ຍານອາວະກາດທີ່ມີຄວາມສຳຄັນທີ່ຕັ້ງຢູ່ໃນເກາະ Bermuda ນັ້ນ ສາຍການບິນ American Airlines ແລະ Air Canada ແມ່ນບັນດາສາຍການບິນທີ່ໄດ້ ຍົກເລີກຖ້ຽວບິນໄປຍັງເກາະດັ່ງກ່າວ, ແລະ ກໍ່າປັ່ນນຳທ່ວຫຼາຍລຳກໍແມ່ນໄດ້ຍົກເລີກ ການເດີນທາງເຊັ່ນກັນ ພາຍຸເຮີຣິເຄນນີ້ ແມ່ນກຳລັງພັດຄື້ນທະເລສູງໃນບັນດາເກາະຕ່າງໆທີ່ຕັ້ງຢູ່ພາກໃຕ້ຂອງ ເກາະ Bermuda ລວມທັງ Puerto Rico ນຳ